Takubuwa a kawaw

Takubuwan a kawaw(達固湖灣事件)

kawaw nu Takubuan macudaday i 1878 a mihcaan kawaw nu Kaliyawan, makayza i micudaday tu likisi nu kaHulaman a tademaw, wini Kaliyawan a tademaw milihiza tu Sakizaya a tademaw misuayaw tu Hulam malalais, nika u Sakizaya a tademaw sa, sisa u ”Takubuwa a kawaw” han.

liwliw nu Takubuan saliyukan nu tungawan madiput ku eneng nu Sakizaya, caay pakacumud ku Hulam, zikuz u lamal ku nizikecan nu Hulam, i kikul nu iduc pasiketan tu lamal pasaniyazu’en nuheni mipana’, kyu matuduh ku tunawan atu nu uli’ay a badahung nu luma’. u tumuk namin matalaw mahadibek ku tademaw nu Sakizaya, masasukamu suayaw han nu mita tahkal sa. nika maydih a patalaw tu katuuday ku Hulam, kyu sipasiketen ku tumuk ci Kumud Pazik i angangan nu katang a kilang, hacacay han mikelap ku titi nu uzip niza, nai sananal siwaay ku tuki katukuh kaceleman nu cilal patay satu; acawa niza ci Icep Kanasaw pazen han i teban nu nipela’an a tabakiay kilang, emic han mipecec, papiemekan ku katuuday a hitay i pabaw, tusa a bataan ku hun malatu’ tu ku hahanhanan ni Icep mapatay satu. mademec ku kalalais, i balucu’ nu Sakizaya caay kau mamapawan ku mahiniay a adada nu balucu’, patawidan patalawan nu hitay nu Hulam, kyu matalaw misakamu tu nu  Sakizaya a kamu, pacici sa minanam tu kamu nu pangcah, mitudung tu aluday wayway nu 
Pangcah, matenes laPangcah satu.

 namakayniay a nasulitan nasakamuan atu natinengan 

http://blog.yam.com/sakizaya/article/8075881
潘繼道，〈原住民戰役─淺談撒奇萊雅族與加禮宛事件〉，《臺灣學通訊》20：155-188。
潘繼道，〈被遺忘的「奇萊」民族與其故事〉，《歷史月刊》127：189-212。

nasulitan nay pabalucu'ay a kawaw nu subana'ay a pu 2018-1

kakuniza:kungku
kakuniza:likisi
kakuniza:2018-cacay